
Projekteerimistingimuste määramine

(Elektrijaama tee 43 krundile transpordi juurdepääsu rajamine 
Elektrijaama tee lõik 7 kinnistul asuva linnatänava osalise rekonstrueerimise arvel)
	1. ASJAOLUD JA MENETLUSE KÄIK




16.02.2012. a taotles Eesti Energia Narva Elektrijaamad AS, registrikood 10579981, Auvere küla, Vaivara vald, 40101 Ida-Virumaa, mille esindajana tegutseb Eesti Energia Narva Elektrijaamad AS-i kinnisvaraspetsialist Sergei Valtsev volikirja alusel, Narva Linnavalitsuse Arhitektuuri- ja Linnaplaneerimise Ametilt projekteerimistingimusi Elektrijaama tee 43 krundile transpordi juurdepääsu rajamiseks Elektrijaama tee lõik 7 kinnistul asuva linnatänava osalise rekonstrueerimise arvel. Elektrijaama tee lõik 7 kinnistu kuulub Narva linnale.
	2. ÕIGUSLIKUD ALUSED



2.1    Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. 
2.2    Teeseaduse §19 lõike 5 kohaselt kohalike teede projekteerimise tingimused väljastab valla- või linnavalitsus.

2.3    Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.

	3. OTSUS




Määrata projekteerimistingimused Elektrijaama tee 43 krundile transpordi juurdepääsu rajamiseks Elektrijaama tee lõik 7 kinnistul asuva linnatänava osalise rekonstrueerimise arvel järgnevalt:
	3.1 ÜLDANDMED



	3.1.1  Kinnistusraamatu andmed: 
3.1.1.1 Elektrijaama tee 43 katastriüksuse tunnus 51106:001:0048, tootmismaa;
3.1.1.2 Elektrijaama tee lõik 7 katastriüksuse tunnus 51106:001:0253, transpordimaa.

	3.1.2  Projekteerimistingimuste koostamise aluseks on projekteerimistingimuste 
          16.02.2012. a taotlus nr 1489/1-14, Teeseadus, Ehitusseadus, Tööstuspiirkonna 
          osaüldplaneering, Narva linna ehitusmäärus, Eestis kehtivad normatiivid, EPN, 
          Eesti Standardid.        

	3.2 PROJEKTEERIMISE EESMÄRK




Projekti koostamise eesmärgiks on Elektrijaama tee 43 krundile transpordi juurdepääsu rajamine Elektrijaama tee lõik 7 kinnistul asuva linnatänava osalise rekonstrueerimise arvel.
	3.3 ÜLDNÕUDED 



3.3.1    Projekt (selle osad) peab olema koostatud või kontrollitud Ehitusseaduse §-s 47 nimetatud projekteerimises pädeva vastutava spetsialisti poolt. 

3.3.2 Projekt peab olema heaks kiidetud kõigil ehitusseadusega ettenähtud juhtudel.

3.3.3 Projekti koosseisus esitada spetsialistide originaalallkirjad ja ametiasutuse originaalkooskõlastused.
3.3.4 Situatsiooniskeem: kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee.
3.3.5 Asendiplaan esitada krundi tõese geodeetilise mõõdistuse alusel. Joonis esitada mõõtkavas 1:500. Esitada ka kinnistute tehnilised näitajad. Esitada projekteeritava teelõigu tehnilised andmed (ehitisealune pind ja pikkus). Näidata projekteeritava ala piirid, ehitiste asukohad ja mõõtmed jne. Määratleda pinnakatted. Näidata eraldi joonega väljaspool krunti asuv ala, mis projekteeritakse kokkuleppe alusel Narva Linnavalitsusega.
3.3.6 Asendiplaani koostamise aluskaardiks võtta aktualiseeritud (olemasolevat situatsiooni tõeselt kajastav, sh tehnovõrgud) digitaalselt mõõdistatud geodeetiline alusplaan täpsusastmega M 1:500, kus on esitatud andmed koostaja kohta (ettevõtja nimi, litsentsi nr, töö nr, mõõdistamise aeg). Geodeetiline alusplaan peab olema registreeritud Narva Linnavalitsuse Arhitektuuri- ja Linnaplaneerimise Ametis. Narva Linnavalitsuse Arhitektuuri- ja Linnaplaneerimise Ameti geodeesia vanemspetsialisti või kaartide laadimise spetsialisti poolt kooskõlastatud geodeetiline krundi alusplaan paberikandjal esitada ehitusprojekti lisana.
3.3.7 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt ja maaomanikelt. 
3.3.8 Puude likvideerimise puhul määrata likvideeritavate puittaimede liigiline kuuluvus ning esitada Narva Linnavalitsuse Linnavara- ja Majandusameti kooskõlastus.
3.3.9 Projekti tellija lähteülesanne, Narva Linnavalitsuse korraldus projekteerimistingimuste kinnitamise kohta esitada ehitusprojekti lisadena.
3.3.10 Esitada garantiikiri või kokkulepe Narva Linnavalitsusega avalikult kasutatava tee osalise rekonstrueerimise projekteerimise, finantseerimise, ehitamise kohta.
3.3.11 Esitada Narva Linnavalitsuse Arhitektuuri- ja Linnaplaneerimise Ametile kooskõlastamiseks ehitusprojekt paberikandjal vähemalt kahes identselt komplekteeritud eksemplaris köidetuna formaadis A4. Üks projekti eksemplar jääb Narva Linnavalitsuse Arhitektuuri- ja Linnaplaneerimise Ametile arhiveerimiseks.
	3.4 ARHITEKTUURSED JA LINNAEHITUSLIKUD TINGIMUSED AVALIKULT KASUTATAVA TEE OSALISEKS REKONSTRUEERIMISEKS


3.4.1 Elektrijaama tee 43 krundi kirdeküljel olemasolev juurdepääs on lubatud kasutada ainult Elektrijaama tee 43 krundile sissesõidu ja/või tuletõrjepääsuna. 
3.4.2 Projekteerida uus asfaltkattega juurdepääsutee Elektrijaama tee 43 krundile Elektrijaama tee lõik 7 kinnistul asuva linnatänava osalise rekonstrueerimise arvel. Uus juurdepääs ühendada Elektrijaama tee 43 krundi keskosas olemasoleva kinnistusisese teega.
3.4.3 Märkida ära Elektrijaama tee klass. Juurdepääsutee projekteerida lähtudes sellele klassile kehtestatud nõuetest. 
3.4.4 Projekteerimise lähtetase: hea (H). 
3.4.5 Geomeetriline lahendus: tagada liiklusohutus. Tagada veoauto liikumisvõimalused. Sõidutee laiuse piisavust kontrollida arvutusliku veoauto pöördekoridori šablooniga.
3.4.6 Vertikaallahendus: tagada vete äravool teekattelt. 
3.4.7 Projekteerida teekattemärgiste ja vajalike liikluskorraldusvahendite ning infotahvlite paigaldamine.
3.4.8 Näha ette ehitustööde käigus rikutud katete taastamine. Plaanil näidata rikutud katete taastamise vööndid, eristades neid viirutusega.

3.4.9 Esitada tee-ehitusprojekt (Teeseadus § 19). Projekti koosseisus esitada tiitelleht, seletuskiri, kooskõlastuste koondtabel, tehnilised näitajad, vertikaalplaneerimine, konstruktiivsed ristprofiilid, liikluskorralduse joonis, liikluskorraldusvahendite spetsifikatsioon, põhilised pinnakatete tööde mahud, ehituseaegne liikluskorralduse skeem jne.
3.4.10 Tee-ehitusprojekt peab olema koostatud projekteerimises pädeva vastutava spetsialisti poolt (Teeseadus § 251).
3.4.11 Ehitusprojekt koostada ja vormistada Eesti Vabariigis kehtivate seaduste, määruste, projekteerimisnormide, standardite ja juhendite alusel, sealhulgas:

- Teede- ja sideministri 28.09.1999. a määrus nr 54 „Teeprojekti suhtes esitatavad nõuded”;

            - Teede- ja sideministri 15.12.1999. a määrus nr 71 „Teetähistussüsteem ja selle rakendamise kord”;

- Eesti Standard EVS 843:2003 “Linnatänavad”;

- Eesti Asfaldiliidu Asfaldinormid jne.

3.4.12 Seletuskirjas esitada lisaks järgmised analüüsid ning lahendused: olemasoleva olukorra hinnang, ettevalmistustööd, takistavate rajatiste ümberehitamise vajadus, katend (valitud katendi konstruktsiooni kirjeldus, katendi arvutuslik kasutusaeg jne), piki- ja põikkalded, vetejuhtimine, liikluskorraldus (liiklusmärgid, teemärgistus), keskkonnakaitse, tee kasutamis- ja hooldamisjuhend.
3.4.13 Muud nõuded: vastavalt projekti tellija lähteülesandele, Teeseaduses, Eesti Vabariigis kehtivate määrustes ja standardites kehtestatud nõuetele.
	3.5 ARHITEKTUURSED JA LINNAEHITUSLIKUD TINGIMUSED ELEKTRIJAAMA TEE 43 KINNISTUSISESTE TEEDE PROJEKTEERIMISEKS


3.5.1 Elektrijaama tee 43 kinnistusisesed teekatted: vaba. 
3.5.2 Kinnistusiseste teede projekteerimiseks esitada teekatte ristlõige, vertikaalplaneerimise lahendus ja põhilised pinnakatete tööde mahud.

3.5.3 Muud nõuded: vastavalt projekti tellija lähteülesandele.
	3.6 KOOSKÕLASTUSED




3.6.1   Ida-Eesti Päästekeskus.

3.6.2   Eesti Energia Narva Elektrijaamad AS.

3.6.3   Narva Linnavalitsuse Linnavara- ja Majandusameti kommunaalmajanduse osakond.
3.6.4   Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED




4.1    Käesolevad projekteerimistingimused on kehtivad kuni 21.02.2014. a.
4.2    Käesolev korraldus jõustub alates teatavakstegemisest.
4.3    Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Tarmo Tammiste

Linnapea

